
Metodický list

Denná téma: Chlieb, pečivo, obilniny, cestoviny  
	Cieľ, zameranie aktivity
	Zoznámiť žiakov s cestou od pšeničného zrna k pečivu. Získať praktické zručnosti pri príprave domáceho pečiva.

	Vyučovací predmet, ročník, téma vyučovacej hodiny
	Pracovné vyučovanie 7. a 9. ročník
Príprava múčnych jedál – pečenie celozrnných rožkov

	Pomôcky
	Suroviny podľa receptu, nádoba na miesenie, kuchynská váha, valček na cesto, plech na pečenie, radielko, pierko na mastenie, rúra na pečenie.

	Príprava
	Výber vhodného receptu, nákup surovín.

	Postup/realizácia
	V úvode hodiny sme si so žiakmi preopakovali bezpečnostné pokyny pri práci v kuchyni. Povedali sme si, ako vzniká múka a aká je dlhá a náročná cesta od pšeničného zrna po chlieb. Žiaci navážili podľa receptu suroviny, pripravili kvások a po jeho nakysnutí zamiesili cesto na celozrnné rožky. Po jeho vykysnutí cesto vyvaľkali a narezali na štvorce, ktoré vyformovali do tvaru rožkov. Takto pripravené rožky dali piecť. Po ich upečení sme si spoločne zhodnotili prácu a ochutnali naše výrobky. 

	Zhrnutie
	Žiaci sa teoreticky oboznámili s procesom výroby múky a prakticky s výrobou domáceho pečiva.

	Prílohy
	fotografie z aktivity

